Prva kosovsko-metohijska brigada
<s>Prva kosovsko-metohijska brigada NOVJ formirana je 24. juna 1944. godine u selu Zbaždi kod Struge od dotadašnje Grupe kosovsko-metohijskih NOP bataljona (1. i 2. bataljon) i bataljona Crvene armije Prve makedonsko-kosovske udarne brigade (50 crvenoarmejaca prebeglih iz nemačkog zarobljeništva formiranih u poseban bataljon).</s><s>Na dan formiranja imala je tri bataljona sa oko 310, a krajem 1944. godine 2,200 boraca.</s>

<s>Borbeni put 
Devetog jula 1944, vodila je teške borbe za oslobođenje Debra, kad je pohavljena od Glavnog štaba NOV i PO Makedonije.</s><s>Uspešno je dejstvovala na komunikaciji Struga-Debar za vreme napada Prve makedonske i Prve brigade NOV Albanije na Debar 1. avgusta, koji su branili delovi nemačke 297. divizije.</s><s>Zatim se prebacila u Albaniju i sa Petom albanskom brigadom, početkom avgusta, razbila je slabije nemačke jedinice i baliste u blizini Piškopeje i nanela im teške gubitke.</s><s>Sa teritorije Albanije preko Pologa, prebacila se pod borbom u Poreče (dolina reke Treske), gde je sa Petom makedonskom brigadom u selu Brezi kod Makedonskog Broda, razoružala 25. avgusta 220 četnika, koji su zatim prišli NOVJ.</s><s>Zatim je 30/31. avgusta u selu Blace kod Tetova razbila jake snage balista, a 6. septembra napala i oslobodila Brod, u kojem je zarobila preko 100 bugarskih vojnika.</s><s>Iz Makedonije je krenula preko Šar planine i Albanije za Kosovo 25. septembra.</s><s>Kod Kukuša u Albaniji sastala se s Operativnim štabom NOV i PO za Kosovo i Metohiju i njegovim Pratećim bataljonom 3. oktobra, a 10 dana kasnije je u Krumi izdvojila deo ljudstva za formiranje Četvrte kosovsko-metohijske brigade.</s><s>Razbila je baliste i 120 albanskih žandarma i 16. oktobra oslobodila Tropoju. prebacila se s Trećom albanskom brigadom na Kosovo i od 30. oktobra do 5. novembra vodila teške borbe protiv nemačke borbene grupe „Skenderbeg“ kod Dečana, a 17. novembra oslobodila Peć.</s><s>U decembru je učestvovala u Drenici u borbama protiv balističkih i drugih odmetničkih snaga.</s><s>Od 8. februara 1945. do kraja aprila bila je u sastavu 52. kosovsko-metohijske divizije s istim zadatkom.</s>

<s>Reference</s>

<s>Literatura</s>

<s>Vojna enciklopedija (knjiga četvrta).</s><s>Beograd 1972. godina.</s>

<s>Kosovsko-metohijske brigade NOVJ</s>

